Poenostavitev polnjenja

**CUPRA Born bo omogočal lažje in priročnejše polnjenje**

* **Pri znamki CUPRA polnjenje električnih vozil poenostavljajo s tehnologijo Plug & Charge, ki bo omogočala udobno in enostavno polnjenje modela CUPRA Born**
* **Vozniki CUPRA Borna imajo zdaj dostop do več kot 310.000 javnih polnilnih točk po vsej Evropi, vključno z 10.000 hitrimi polnilnicami (z močjo polnjenja nad 100 kW) na več kot 3.000 lokacijah**

Martorell (Španija), 28. 4. 2022 – CUPRA z elektrificiranjem svoje ponudbe vozil nadaljuje s širitvijo na nova področja delovanja. Znamka uvaja nov način polnjenja modela CUPRA Born, njihovega nekonvencionalnega, popolnoma električnega atraktivnega vozila.

S funkcijo **Plug & Charge** se bo udobje polnjenja izboljšalo. Zagotavlja udobnejši in enostavnejši način polnjenja modela CUPRA Born, ki ga podpirajo ponudniki, kot sta IONITY in Aral/bp, drugi pa se tudi želijo pridružiti tej platformi.

Avtomobil se na polnilni postaji preprosto identificira z uporabo šifriranega standarda in se avtomatsko začne polniti. Uporabniku za polnjenje ni več treba uporabiti mobilnega telefona ali kartice RFID. Funkcija bo na voljo od sredine leta.

**"Pri znamki CUPRA bomo zagotovili, da bo polnjenje modela CUPRA Born tako preprosto in intuitivno kot vožnja s tem električnim športnim avtomobilom**," je dejal Carlos Galindo, globalni vodja za produktni marketing pri znamki CUPRA. **"Plug & Charge je primer enostavnega pristopa k polnjenju, ki je bolj v duhu današnjega sveta."**

Hkrati tudi koncern Volkswagen nenehno širi svojo **evropsko mrežo polnilnic**; vozniki vozil CUPRA Born lahko zdaj uporabljajo več kot 310.000 javnih polnilnih točk. Še več: vanje je vključenih tudi 10.000 hitrih polnilnic (z močjo polnjenja nad 100 kW) na več kot 3.000 lokacijah.

CUPRAje nekonvencionalna znamka izzivalcev, ki združuje emocionalnost, elektrifikacijo in zmogljivost ter iz Barcelone navdihuje ves svet. CUPRA, ki je bila ustanovljena leta 2018, ima glavni sedež in delavnico za dirkalnike v Martorellu (Barcelona) ter globalno mrežo specializiranih prodajnih mest.

Leta 2021 je CUPRA ohranila trend rasti in je z 80.000 dobavljenimi vozili potrojila prodajo, k čemur je pripomogel uspeh modela CUPRA Formentor. CUPRA dokazuje, da gresta elektrifikacija in športnost lahko z roko v roki. V letu 2022 bodo ponudbo modela CUPRA Born, prvega popolnoma električnega vozila znamke, razširili z modeli z različnimi kapacitetami baterij in zmogljivejšo različico e-Boost. Predstavljena bo tudi ekskluzivna, omejena serija različice CUPRA Formentor VZ5. CUPRA Tavascan, drugi popolnoma električni model znamke, bo na trg prišel leta 2024, leta 2025 pa bo sledil prvi mestni električni avtomobil znamke, osnovan na konceptu CUPRA UrbanRebel.

CUPRA je uradni avtomobilski in mobilnostni partner nogometnega kluba Barcelona, premium sponzor turneje World Padel Tour in uradni sponzor e-športnega kluba Finetwork KOI. V sodelovanju z blagovnimi znamkami, kot sta Primavera Sound in De Antonio Yachts, je ustvarila življenjski slog CUPRA. Skupnost znamke CUPRA sestavlja skupina ambasadorjev, ki želijo biti gonilna sila sprememb. Njeni člani so med drugim olimpijski prvaki Adam Peaty, Melvin Richardson in Saúl Craviotto, nemški vratar Marc ter Stegen ter nogometašica Alexia Putellas, dobitnica zlate žoge in nagrade FIFA The Best.

|  |  |
| --- | --- |
| **Arnaud Hacault****Vodja produktnega komuniciranja****T/ +34 659 134 804****arnaud.hacault@seat.es** | **Jan Conesa****Produktno komuniciranjeT/ +34 650 659 096****jan.conesa@seat.es** |

[www.seat-mediacenter.com](http://www.seat-mediacenter.com)